Oslo (NTB): Regjeringen har sammen med partiene på Stortinget bestemt seg for å arrangere en nasjonal minnemarkering 21. august, til minne om ofrene for terrorangrepene. Markeringen etter angrepene i Regjeringskvartalet og på Utøya vil skje i Oslo Spektrum, opplyser statsminister Jens Stoltenberg (Ap). Etterlatte, overlevende og andre som er direkte berørt vil bli invitert sammen med hjelpemannskaper, helsepersonell og andre som bidro i forbindelse med angrepene.